Normat e interesit të Bankës Qendrore Amerikane
A po sinjalizojnë zyrtarët e bankës rritjen së shpejti të interesit?
Anëtarët e Bankës Qëndrore Amerikane kanë dhënë sinjale se tregjet financiare mund të përballen me një rritje të normave të interesit. Dhe kjo mund të ndodhë shpejt. Norma bazë e interest të Bankës Qëndrore ose norma me të cilën bankat paguajnë hua afat-shkurtra, ka qënë në nivele të ulta rekord që nga fundi i krizës financiare. Por tani që ekonomia amerikane po tregon shenja përmirësimi, po shtohen edhe shanset që interesat të rriten, për herë të parë që nga dhjetori i vitit të kaluar. Ndërkohë që më shumë amerikanë punojnë apo kërkojnë punë, dhe fitimet e korporatave janë në rritje – a mund të shmanget rritja e normës së interestit nga Banka Qëndrore? Duke folur në Institutin Peterson në Uashington –Jerome Powell i Bankës Qëndrore tha se pasojat për politikat monetare janë të qarta. Në fillim të javës, presidenti i bankës qëndore të Dallasit, Robert Kaplan tha se pret të paktën dy rritje në vitin 2016. Të premten, kryetarja e Bankës Qëndrore Janet Yellen tha se insititucioni po monitoron të dhënat ekonomike dhe shprehu besim në mëkëmbjen e ekonomisë amerikane. Rritja e fundit e interesave u bë gjashtë muaj më pare. Qysh atëherë, një rritje e ngadaltë në ekonominë botërore dhe rritja e paqëndrueshmërisë së tregjeve vonoi lëvizjet për të shtrënguar apo normalizuar politikat monetare amerikane. Analisti Greg McBride thotë se Banka Qendrore nuk ka më arsye dhe kohë. Ekonomistët thonë se normat e interesit janë ende mjeti më i fuqishëm që kanë bankat qëndorore kur ekonomia është e dobët. Por investitorët që kanë përfituar nga kostot e ulta të huave duhet të përgatiten për ndryshime, thotë analisti Brad Friedlander. Jerome Powell i Bankës Qendrore, që mohon të ketë një përpjekje të koordinuar nga zyrtarët e bankës qëndore për rritjen e interesit. Votimi bëhet më 15 qershor.